Ba Pe
U Ba Pe (antea Maung Ba Pe; natus anno 1883) fuit rerum politicarum peritus Birmanicus et anno 1906 conditor (cum Hla Pe et Maung Gyi) Consociationis Iuvenum Buddhisticae in urbe Yangon. Die 4 Iulii 1911 condidit diurnum Thuriya, quod per multos annos ediderunt et ille et Maung Hla Pe; fuit et praeses Concilii Generalis Consociationum Buddhisticarum. Anno 1919 et 1920 cum U Pu, U Tun Shein et U Thein Maung particeps fuit delegationum duarum Londinium missarum ut libertatem Birmaniae revendicarent. Ille cum U May Oung, aliis Birmanensibus fere omnibus abstinentibus, in Commissione Britannica Reformationum Birmanicarum anno 1922 testimonia protulit.